ΓΡΑΠΤΗ ΕΡΩΤΗΣΗ E-2229/00

υποβολή: Armando Cossutta (GUE/NGL) και Lucio Manisco (GUE/NGL) προς την Επιτροπή

(5 Ιουλίου 2000)

Θέμα: Ευρωπαϊκή συμμετοχή στο Plan Colombia των ΗΠΑ

Σύμφωνα με τον Βρετανικό Τύπο (τις εφημερίδες Gardian και Observer), την Δευτέρα 19 Ιουνίου 2000 κατά τη διάρκεια πολυμερών διαβουλεύσεων στο Βρετανικό Υπουργείο Εξωτερικών, οι Ηνωμένες Πολιτείες ζήτησαν από τις κυβερνήσεις της Ευρωπαϊκής Ένωσης να συμμετάσχουν με ποσό ύψους 600 εκατ. στερλινών στο γνωστό ως Plan Colombia, που ήδη ενέκρινε η κυβέρνηση Clinton χρησιμοποιώντας το με πιστώσεις ύψους 1,6 δισ. δολαρίων, για την στρατιωτική και οικονομική ενίσχυση της Κυβέρνησης της Κολομβίας στην καταπολέμηση των ναρκωτικών. Το σχέδιο, το οποίο περιλαμβάνει και την χορήγηση 63 μαχητικών ελικοπτέρων τύπου Blackhawks, τεθωρακισμένων και άλλων βαρέων όπλων στις ένοπλες δυνάμεις της Μπογκοτά, έχει προκαλέσει σοβαρές ανησυχίες εντός και εκτός του Κογκρέσου των ΗΠΑ στο μέτρο που, στα πλαίσια της προσχηματικής προσπάθειας για την εκρίζωση της διακίνησης των ναρκωτικών, απειλείται να δοθεί οριστικό τέρμα στις ειρηνευτικές διαπραγματεύσεις με τις ανταρτικές ομάδες FΑRK και ΕLΝ και να μετατραπεί η Κολομβία σ' ένα άλλο Βιετνάμ, οξύνοντας έναν εμφύλιο πόλεμο ο οποίος στα τελευταία 36 χρόνια προξένησε εκατοντάδες χιλιάδες θανάτων άνω του ενός εκατομμυρίου πρόσφυγες, και σημαντικές επιπτώσεις σε γειτονικές χώρες όπως η Βενεζουέλα.

1. Δεν θεωρεί άραγε η Επιτροπή ότι πρέπει να πληροφορήσει το Ευρωπαϊκό Κοινοβούλιο όσον αφορά την ουσία και την έκβαση των πολυμερών διαβουλεύσεων του Λονδίνου;

2. Δεν κρίνει η Επιτροπή ότι πρέπει να αποσυνδεθεί η ΕΕ από το Plan Colombia, ακόμη και αν η ζητούμενη συνεισφορά θα αποσκοπεί στην οικονομική και ανθρωπιστική βοήθεια;

3. Δεν φρονεί άραγε η Επιτροπή ότι πρέπει να συνεχίσει κατά τρόπον αυτόνομο και χωρίς δεσμεύσεις την οικονομική ενίσχυση της Κολομβίας, που ήδη ανέρχεται σε 5 εκατ. ευρώ;

4. Δεν κρίνει άραγε η Επιτροπή πως μία τέτοια βοήθεια πρέπει να ενισχυθεί και να στοχεύει ουσιαστικά στην αντικατάσταση των καλλιεργειών κόκας και παπαρούνας με άλλες καλλιέργειες που θα διασφαλίζονται από προγράμματα εμπορικών πιστώσεων προκειμένου να προωθηθεί η οικονομική και η κοινωνική επιτυχία της γεωργικής μετατροπής και, με τον τρόπο αυτό, να εκριζωθεί η διακίνηση των ναρκωτικών;

5. Δεν πιστεύει άραγε η Επιτροπή πως πρέπει να παρέμβει όπως επανειλημμένα ζητούν οι εκπρόσωποι των ανταρτών και της κοινωνίας των πολιτών της Κολομβίας όταν επισκέπτονται τις ευρωπαϊκές πρωτεύουσες με μεσολαβητικό έργο που θα αποσκοπεί στην επαναπροώθηση μιας πραγματικής ειρηνευτικής διαδικασίας και στην επίτευξη μη στρατιωτικής λύσης για μία τόσο μακρά και αιματηρή διένεξη;

Απάντηση του κ. Patten εξ ονόματος της Επιτροπής

(28 Ιουλίου 2000)

Η Επιτροπή και τα κράτη μέλη εξεδήλωσαν επανειλημμένως τηνποστήριξή τους για την ειρηνευτική διαδικασία στην Κολομβία. Όσον αφορά το Plan Colombia, η ευρωπαϊκή πλευρά έδωσε έμφαση στην ανάγκη αντιμετώπισης των πρωταρχικών αιτιών της τρέχουσας διένεξης, ήτοι, των κοινωνικών ανισοτήτων και της απουσίας σεβασμού του κράτους δικαίου.

Στη συνάντηση της 6-7 Ιουλίου για την ειρηνευτική διαδικασία στην Κολομβία, η Ένωσηποστήριξε ομόφωνα τις ειρηνευτικές προσπάθειες της κυβέρνησης της Κολομβίας. Εξέφρασε επίσης τη βούλησή της να συνεισφέρει ουσιαστικά στην εφαρμογή σχεδίων σε ορισμένους επιλεγμένους τομείς δραστηριοτήτων. Η Επιτροπή εξεδήλωσε την πρόθεσή της να συντονίσει δέσμη βοήθειας της Ένωσης και η Ισπανία δέσμευσε 100 εκατομμύρια ευρώ. Αξίζει να σημειωθεί ότι το Κοινοβούλιο εκπροσωπείτο δεόντως στη συνάντηση της Μαδρίτης.

Η βοήθεια της Ένωσης προς την Κολομβία δενπόκειται σε όρους. Ιδιαίτερη σημασία έχει ηποστήριξη της Ένωσης προς τα αναγκαστικά μετακινηθέντα άτομα, άνω του ενός εκατομμυρίου θύματα του εμφυλίου πολέμου. Συνεπώς, σε διεθνές επίπεδο, η Επιτροπή (μέσω της ECHO) συνιστά τον κυριότερο χορηγό βοήθειας προς τα αναγκαστικά μετακινηθέντα άτομα (24 εκατομμύρια ευρώ από το 1997).

Όσον αφορά την ερώτηση του Αξιότιμου Μέλους του Κοινοβουλίου σχετικά με την καταπολέμηση των ναρκωτικών, η Επιτροπή ενεργεί σύμφωνα με την αρχή της κοινής ευθύνης. Η Επιτροπή έχειλοποιήσει σειρά σχεδίων εναλλακτικής ανάπτυξης στη Λατινική Αμερική και είναι πρόθυμη να εξερευνήσει αυτή τη δυνατότητα στην Κολομβία, εφόσον εξασφαλίζεται η βιωσιμότητα της δράσης. Ένα άλλο χρήσιμο μέσο συνίσταται στη βελτίωση της πρόσβασης των προϊόντων της Κολομβίας στην ευρωπαϊκή αγορά προκειμένου να διευκολυνθεί η μετάβαση από τις παράνομες στις νόμιμες καλλιέργειες, μέσω του ειδικού συστήματος γενικευμένων προτιμήσεων για τα ναρκωτικά που παρέχεται σε όλες τις χώρες των Άνδεων.

Τέλος, η κυβέρνηση της Κολομβίας δεν έχει ζητήσει μέχρι σήμερα την παρέμβαση τρίτου μέρους για να μεσολαβήσει στη διευθέτηση της διένεξης.